**Konkursa “Svinam DA(R)BU, svinam JŪRU” nolikums**

Lielā Talka kopš 2018.gada ir Pasaules talkas dibinātājvalstu pulkā. Šogad, sekojot Pasaules talkas arvien pieaugošākajai popularitātei visā pasaulē, ANO ir iekļāvis 20.septembri kā Pasaules sakopšanas dienu ANO atzīmējamo dienu kalendārā. Latvija Pasaules talkā piedalās ar Laimes koku stādīšanu un pievērš uzmanību Baltijas jūras sakopšanai.

Ūdenī varam redzēt rezultātu mūsu ikdienas darbībām un paradumiem – tā tīrība vai netīrība skaudri parāda, kāda ir mūsu attieksme pret dabu. Lai pievērstu uzmanību mūsu ikdienas ieradumu maiņai un apzinātos, ko katrs no mums var darīt tīru ūdeņu un tīrākas Baltijas jūras labā, aicinām ikvienu iesaistīties vasaras/rudens akcijā “Svinam DA®BU, svinam JŪRU!”

**Konkursa noteikumi**

Konkursa ilgums: 2024.gada 22.jūlijs-1.oktobris

Uzvarētāja paziņošana: 10.oktobris

Konkursā var piedalīties jebkura vecuma dalībnieks/dalībnieki - individuāli vai

kolektīvi.

Dalībniekam/dalībniekiem vai kolektīvam ir jābūt pieejamam vismaz vienam no šiem

sociālo tīklu kontiem - Facebook, Instagram vai TikTok.

**Balva**

Tiks noteikts viens uzvarētājs, kas iegūs balvu:

Premium dāvanu karti 200 eiro vērtībā

**Uzdevums**

- Jāizveido līdz 1 minūtei garu video, kurā radoši un iedvesmojoši atspoguļo

Jūsu īstenotu ūdens tīrības akciju, popularizējot videi draudzīgu un atbildīgu cilvēku dzīvesveidu un aktivitātes, kas varētu iedvesmot video skatītājus ikdienā izvēlēties apzinātu rīcību dabas, Latvijas ūdeņu un Baltijas jūras labā.

- Video līdz 1.oktobrim ir jāpublicē vismaz vienā no šiem sociālajiem

tīkliem – Instagram, Facebook vai TikTok

- Video pavadtekstā ir jāpievieno šādi tēmturi - #SvinamDA(R)BU, #SvinamJūru

#lielatalka #worldcleanupday2024

- Konkursa dalībniekiem ir jāpieseko tam (vai tiem) Lielās Talkas sociālajam

kontam (Instagram, Facebook vai TikTok), kurā pretendents izvieto savu video

**Vērtēšanas kritēriji**

1. Video sižeta atbilstība tēmai

2. Visvairāk savākto atzinības zīmju (like) skaits pie ievietotā ieraksta. Lūdzam ņemt vērā, ka video, kuros tiks izmantotas robotizētās jeb botu kontu atzinības zīmes, netiks izvērtēti.

3. Ja video tiks ievietots vairākos kontos, vērtēšana notiks pēc lielākā atzinības

zīmju skaita vienā no tiem, atbilstot pārējiem kritērijiem

Ja video tiks izvietots vairākos vienas personas kontos, tad tiks vērtēts tas, pie kura

ir lielākais atzinības zīmju (like) skaits.

Viena persona var veidot vairākus video un tos atsevišķi ievietot savos sociālo tīklu

kontos.

4. Video tiks izvērtēti 7.oktobrī no plkst. 9.00 līdz 15.00, līdz ar to vērtēšanā tiks ņemtas vērā tas atzinības zīmju (like) skaits, kas fiksēts līdz 7.oktobrim plkst.9.00.

**Uzvarētāja paziņošana**

Uzvarētāja paziņošana notiks 10.oktobrī Lielās Talkas sociālo tīklu kontos, kā arī

sazinoties ar uzvarētājiem privāti.

Ja ir radušies jautājumi vai neskaidrības, aicinām rakstīt uz e-pastu prese@talkas.lv